
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 805 

13 Οκτωβρίου 1995 



ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 73073/4638 

Έγκριση γενικού πολεοδομικού σχεδίου του οικισμού 

Κρεμαστή της Κοινότητας Κρεμαστής (Ν. Δωδ/σου). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1337/83 «Επέ¬ 
κταση πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) που αυτό 
προστέθηκε με το άρθρο 27 του Ν. 2081 /1992 (Α' 154). 

3. Τις διατάξεις της παρ. 1 του άρθρου 19 του Ν. 1849/ 
1989 «Επέκταση και συμπλήρωση των στεγαστικών προ¬ 
γραμμάτων του Οργανισμού Εργατικής Κατοικίας και άλ¬ 
λες διατάξεις». 

4. Τις διατάξεις του άρθρου 41 του Ν. 1975/1991 «Εί¬ 
σοδος - έξοδος, παραμονή, εργασία, απέλασης αλλοδα¬ 
πών, διαδικασία αναγνώρισης αλλοδαπών προσφύγων και 
άλλες διατάξεις» (Α' 184). 

5. Τις διατάξεις της παρ. Β του άρθρου 1 του Π. Δ/τος 
28/5,2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακοΰ επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

6. Την υπ’ αριθ. 54866/3655/29.7.1989 απόφαση του 
Υπουργού Περιβάλλοντος, Χωροταξίας και Δημοσίων Έρ¬ 
γων «Κίνηση της διαδικασίας σύνταξης του Γενικού Πολε- 
οδομικού Σχεδίου των Κοινοτήτων Κρεμαστής - Παραδεί¬ 
σου νήσου Ρόδου Ν. Δωδ/νήσου (Δ' 521). 

7. Τα υπ’ αριθ. ΧΟΠ/ΕΠΑ 49/18.3.1988, 249/ 
13.9.1988 και 114/23.8.1989 έγγραφα του ΤΠ και ΠΕ 
Νομαρχίας Δωδ/νήσου. 

8. Τις υπ' αριθ. 134/1987, 75/1988 και 88/1988 γνω¬ 
μοδοτήσεις ίου Κοινοτικού Συμβουλίου Κρεμαστής Ν. 
Δωδ/σου. 

9. Το υπ’ αριθ. Γ5/32663/302/24.10.1988 έγγραφο 
του Υπουργείου Μεταφορών και Επικοινωνιών υπηρεσία 
Πολιτικής Αεροπορίας. 

10. Το υπ' αριθ. 41636/2966/8.6.1988 έγγραφο της Δ/ 


νσης Χωροταξίας του Υπουργείου Περιβάλλοντος, Χωρο¬ 
ταξίας και Δημοσίων Έργων. 

11. Το υπ’ αριθ. ΤΥ 1060/17.5.1988 έγγραφο της Δ/ 
νσης Τεχνικών Υπηρεσιών της Νομαρχίας Δωδ/οου. 

12. Το υπ' αριθ. 880/15.7.1988 έγγραφο της ΚΒ’ Εφο¬ 
ρείας Προϊστορικών και Κλασσικών Αρχ/των Δωδ/σου του 
Υπουργείου Πολιτισμού. 

13. Το γεγονός ότι οι υπόλοιποι φορείς δεν απόντησαν 
μέχρι σήμερα. 

14. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προϋ¬ 
πολογισμού και του οικείου Ο.Τ.Α. 

15. Την υπ' αριθ. 19 συνεδρίασή 2η (συνέχεια) της 
7.6.1989 γνωμοδότησης του Συμβουλίου Χωροταξίας Οι¬ 
κισμού και Περιβάλλοντος, αποφασίζουμε: 

1. Εγκρίνεται το Γενικό Πολεοδομικό Σχέδιο του οικι¬ 
σμού Κρεμαστή, της Κοινότητας Κρεμαστής (Ν. Δωδ/ 
σου), όπως τα όριά του καθορίζονται με κόκκινη γραμμή 
στον χάρτη Π.1.5 σε κλίμακα 1:5000. 

Κυρίως το παραπάνω σχέδιο περιλαμβάνει: 

Α. Την Πολεοδομική οργάνωση του παραπάνω οικισμού 
για προγραμματικό πληθυσμιακό μέγεθος της τάξεως των 
4.100 κατ. (για το έτος 1991) με: 

α. Την επέκταση του σχεδίου σε εκτάσεις πυκνοδομη- 
μένες και αραιοδομημένες με τη λειτουργία μιας (1) πολε- 
οδομικής ενότητας με μέση πυκνότητα 90 κατ/Ηα και 
μέσο συντελεστή δόμησης 0,7 όπως φαίνεται στον χάρτη 
Π1.5. 

β. Τον προσδιορισμό των χρήσεων γης όπως φαίνεται 
στον χάρτη Π1.3 σε κλ. 1:5000 και ειδικότερα: 

-Τη διατήρηση της γενικής κατοικίας, σε όλη την 
έκταση του οικισμού. 

- Τη χωροθέτηση τοπικών κέντρων στην έκταση του οι¬ 
κισμού. 

- Τη δημιουργία νέου δημοτικού σχολείου και νηπιαγω¬ 
γείου στην περιοχή επέκτασης. 

- Τη χωροθέτηση μεταλυκειακοϋ κέντρου και μέσης τε¬ 
χνικής και επαγγελματικής σχολής στο ίδιο οικόπεδο που 
βρίσκεται το σημερινό Λύκειο. 

- Τη χωροθέτηση παιδικού σταθμού σε χώρο που γειτ¬ 
νιάζει με το Γυμνάσιο. 

-Τη δημιουργία κέντρου υγείας και Κ.Α.Π.Η στο χώρο 
του σημερινού γηπέδου κοι δημιουργία νέου παιδικού 
σταθμού στην περιοχή επέκτασης. 

- Τη χωροθέτηση αθλητικού κέντρου υπερτοπικής ση¬ 
μασίας σε περιοχή βορειοδυτικά του χώρου του Λυκείου. 

-Τη μεταφορά του σημερινού νεκροταφείου σε πε¬ 
ριοχή νοτιοανατολικά του οικισμού και μετατροπή του υφι¬ 
σταμένου σε χώρο πρασίνου. 

Τη γενική εκτίμηση των αναγκών σε γη για κοινωνική 
υποδομή, όπως φαίνεται στον πίνακα Α11.2.1 .α. 

Τον καθορισμό ζωνών οικονομικών και θεσμικών κινή¬ 
τρων και πολεοδομικών μηχανισμών όπως φαίνεται στον 
χάρτη Π1.5 και ειδικότερα: 

-Ζώνης κοινωνικού συντελεστή (ΖΚΣ) στην περιοχή 
επέκτασης νοτιοδυτικά του οικισμού. 

- Ζώνης Ειδικής Ενίσχυσης {ΖΕΕ) στο ιστορικό κέντρο 
του οικισμού. 

Τις προτάσεις για τα απαραίτητα έργα και μελέτες δι¬ 
κτύων υποδομής όπως φαίνονται στους χάρτες Π11.2.1 
και Π11.2.2 σε κλιμ. και Π1.5 και ειδικότερα: 

Οδικό δίκτυο: 

- Δημιουργία περιφερειακής αρτηρίας για τη σύνδεση 
οικισμού με τη Ρόδο και τους οικισμούς της δυτικής πλευ¬ 
ράς του νησιού. 

- Δημιουργία δικτύου αστικών λεωφορείων. 

- Δίκτυο πεζόδρομων. 

- Δημιουργία χώρων στάθμευσης εκτός οδών. 

Δίκτυο ύδρευσης - αποχέτευσης. 

- Ανόρυξη νέας γεώτρησης και κατασκευή ανεξαρτή¬ 
του δικτύου άρδευσης. 

Ολοκλήρωση της κατασκευής του αποχετευτικού και 
κατασκευή κέντρου επεξεργασίας λυμμάτων. 

- Απορρίματα. 

- Δημιουργία κοινής χωματερής με τις Κοινότητες Πα¬ 
ραδείσιου, Δαματριας, Μαριτέων, Πάστιδας, ή επεξεργα¬ 
σία στερεών αποβλήτων σε συνεργασία με το Δήμο Ρό¬ 
δου, 

- Τηλεπικοινωνιακό σύστημα. 

- Επέκταση του τηλεφωνικού κέντρου και του αστικού 
δικτύου Ιαλυσαού. 

- Δημιουργία Τηλεπικοινωνιακού Κέντρου. 

ε. Ασφάλεια - Προστασία 

Για τη συγκέντρωση και εγκατάσταση του πληθυσμού 


σε περιπτώσεις έκτακτης ανάγκης, προβλέπεται ο χώρος 
του νέου Λυκείου και του γηπέδου. 

Β. Την πρόταση λήψης μέτρων για την προστασία και 
ανάπτυξη του φυσικού Περιβάλλοντος όπως φαίνεται στο 
χάρτη Π1.4 σε κλιμ. 1:25000 και ειδικότερα: 

- Δημιουργία ζώνης, προστασίας γεωργικής γης υψη¬ 
λής παραγωγικότητας, ανατολικά του Κρεμαστενού ποτα¬ 
μού. 

- Δημιουργία ζώνης προστασίας αρχιτεκτονικών συνό¬ 
λων και αρχιτεκτονικής κληρονομιάς, δυτικά του οικι¬ 
σμού. 

- Αναδάσωση των κατεστραμμένων τμημάτων των δα¬ 
σών. 

- Φύτευση κατά μήκος της παραλίας, και στις όχθες 
των ποταμών. 

- Φύτευση του σημερινού χώρου ρίψης απορριμάτων. 

- Φύτευση κατά μήκος του κύριου οδικού άξονα. 

2. Συνοπτικά αντίτυπα των παραπάνω πέντε (5) χαρτών 
και ενός (1) πίνακα που θεωρήθηκαν από τον Προϊστά¬ 
μενο της Δ/νσης Τοπογραφικών Εφαρμογών με την 
73073/1995 πράξη του δημοσιεύονται στην Εφημερίδα 
της Κυβερνήσεως με την παρούσα απόφαση. 

3. Εντός της περιοχής του γενικού πολεοδομικοϋ σχε¬ 
δίου και ειδικότερα στις εκτός σχεδίου περιοχές που περι¬ 
λαμβάνονται σ' αυτό οικοδομικές άδειες που έχουν εκδο- 
θεί προγενέστερα ισχύουσες διατάξεις ή έχει υποβληθεί ο 
πλήρης φάκελος με τα απαραίτητα για την έκδοση της οι¬ 
κοδομικής άδειας στοιχεία μέχρι την ημερομηνία δημο¬ 
σίευσης της παρούσας εκτελούνται όπως εκδόθηκαν ή 
εκδίδονται βάσει των υποβληθέντων στοιχείων. 

4. Η ισχύς της παρούσας απόφασης αρχίζει από τις 
30.3.1990 ημέρα δημοσίευσης της 22556/912/19.2.90 
απόφασης του Υπουργού Περιβάλλοντος, Χωροταξίας και 
Δημοσίων Έργων (Δ' 169). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 1995 

0 ΥΠΟΥΡΓΟΣ 

ΚΟΣΤΑΣ ΛΑΛΙΩΤΗΣ 

ΠΟΛΙ ΟΔΟΜΙΚΗ 

Πΐ.3. 


□ ΡΓΑΝΠδΗ-ΑΪΙΤϋΥΡΠΕΣ 

Χ^ΗΧΙΙΕ ΓΜ Α ΟΙΚΙΣΜΟΊ 1 

_ Γ' ΑαΤΙΙ 


ΚΜί ΜΑ? ΓΗ ΜΛ*>ΛΛΙ. ·> 

